Home -- Aymara -- Perform a PLAY -- 140 (Dream job 1)
140. Jach’a amt’anacanïnwa 1
Suit’am, teyejj wali achhijowa. (taza, cuchara sueniri)
Hudson jupajj niyaw lajjr naqhantayasi. Teye horasanjja Taylor familiajja Inglaterrana tantacht’atänwa. ¡Mä suma uta! 150 maranac nayra.
Awquejja jaya Chinatwa cuentäna. Mä cutejj wali lact’atänwa.
Papá: “Janiw amuycti. ¿Cunats misoneronacajj jan Chinar sarapjje? Millonanac chinonacaw jan cuna pachas Jesusat ist’apquiti.”
Hudson: “Papito, Jach’ajjä ucjajja, misoneroyäw ucat Chinaruw sarä.”
Awquinacapajj lart’apjjänwa pheska maran wawaparojj. Walja cutiw usuntäna. Janjaquiw cuna pachas misionerocaspänti.
Cuna pachatejj usutätapat colegior jan sarirjjamäcánjja, mamapaw utan yatichäna. Hudson jupajja bibliotecancaquïnwa, leyeñaw wal gustäna.
Hudson: “Iquiñan arumanac leyt’asirista, walipinïspawa. ¡Ucampisa mamajäjja lampar jupamp chicaw apasjje! Ucampisa velanac jicjjatä…”
Jayp’usti, janïrar iquiñar sarcasinjja, jamasat bolsillonacjj vela pucht’atanacampiw phokhantasitaya. ¡Ucampisa jan waliw pasatayna! Mä jisc’a visitaw jupjjar kontäsitayna. Chimenea nina jac’aruw kont’atäscäna. Junt’uptjjatayna velanacajj niya umatatjjänwa. Minutonacajj jaya horanacjamänwa.
Mamá: “Hudson, janc’ac’ iquirsaram.”
Hudson: “¡Qharürcama!”
Ucjjaruti mamapajj bolsillonacamp velamp kala kholuntat jicjjatjjatayna. Hudsonajj wal sintisitayna mamapar imantañ munatapata. Janiw juc’ampjj uclurjjeti.
Aca libronac munirejja yakha amtaniraquïnwa: ¡Cullacapar turiyaña! Ucampisa chict’atäpjjänwa uqhamajja jamch’inac jisc’a lakonac uñchhuquipjjäna.
13 maranïn ucjajja Hudsonajj kollanac oficio yatekatayna. Jach’a amt’anacanïnwa jutiritaqui.
Ucampisa mä uruw samart’ascäna ucjawa jacäwipajj yakhar quipstawayi. Mä libro leycasina Jesusajj jupa laycu jiwcatayna uqhamarac jacatatawaycatayna munasiñapata acatjamat uc amuyatayna.
Hudson: “Tatit Jesús yuspagarsmaw munatamata. Jumancañ münta ucat cuntï sisquitata uc lurañataqui. Amén.”
Aca oración luratatsti, Jesusajj siscaspa: “Uqhamajj Chinaruy saram” uc amuyasïna.
Misioneröña – pheska maranïcan ucanwa jach’a munäwipajja. 17 maranëjjän ucjjaw ucatac waquichasïna. Inas munapayañ munchisma wachisasitapata. Ucatwa jutirina cuentäma. Jan armasimti.
Uñstirinaca: Parliri, papá, Hudson, mamá
© Copyright: CEF Germany
eng_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn scn_Latn ltz_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn eng_Latn